CELEX: 52013PC0764
Language: lt
Date: 2013-11-08
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Komorų Sąjungos protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinė kompensacija

|
			
		
		
		52013PC0764
		
			Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Komorų Sąjungos protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinė kompensacija /* COM/2013/0764 final - 2013/0382 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Remdamasi Tarybos
suteiktu leidimu[1],
Europos Komisija pradėjo derybas su Komorų Sąjunga dėl
Europos bendrijos ir Komorų Sąjungos partnerystės
žuvininkystės sektoriuje susitarimo protokolo atnaujinimo. Šioms deryboms
pasibaigus, 2013 m. liepos 5 d. derybininkai parafavo naujojo protokolo
projektą. Naujasis protokolas apima trejų  metų laikotarpį
nuo 13 straipsnyje nurodytos laikino taikymo dienos – 2014 m. sausio
1 d.
Pagrindinis
susitarimo protokolo tikslas – atsižvelgiant į esamą likutį
pasiūlyti Europos Sąjungos laivams žvejybos Komorų Sąjungos
žvejybos zonoje galimybes. Komisija rėmėsi ir išorės
ekspertų atlikto ex post įvertinimo rezultatais. 
Protokolu
siekiama sustiprinti Europos Sąjungos ir Komorų Sąjungos
bendradarbiavimą, kad būtų sukurta partnerystės sistema
tausios žuvininkystės politikai plėtoti ir žuvininkystės
ištekliams atsakingai naudoti Komorų Sąjungos žvejybos zonoje,
atsižvelgiant į abiejų šalių interesus. 
Konkrečiau, protokole
numatomos tokių kategorijų žvejybos galimybės:
–     
42 tunų žvejybos seineriams šaldikliams; 
–     
20-čiai paviršinėmis ūdomis
žvejojančių laivų. 
Turėtų būti nustatytas žvejybos
galimybių paskirstymo valstybėms narėms būdas.
Tuo remdamasi Komisija siūlo Tarybai
priimti šį reglamentą.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Su suinteresuotosiomis šalimis konsultuotasi
vertinant 2011–2013 m. protokolą. Su valstybių narių
ekspertais konsultuotasi techninių susitikimų metu. Po šių
konsultacijų padaryta išvada, kad žvejybos protokolą su Komorų
Sąjunga reikia išlaikyti.
3.           TEISINIAI PASIŪLYMO
ASPEKTAI
Ši procedūra
pradėta kartu su procedūromis, susijusiomis su Tarybos sprendimu dėl
laikino protokolo taikymo bei su Tarybos sprendimu dėl protokolo sudarymo.

2013/0382 (NLE)
Pasiūlymas
TARYBOS REGLAMENTAS
dėl žvejybos galimybių paskirstymo
pagal Europos Sąjungos ir Komorų Sąjungos protokolą, kuriuo
nustatomos dabar galiojančiame abiejų šalių žuvininkystės
sektoriaus partnerystės susitarime numatytos žvejybos galimybės ir
finansinė kompensacija
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį, 
atsižvelgdama į Europos Komisijos
pasiūlymą,
kadangi:
(1)       2006 m. spalio 5 d. Taryba
priėmė Reglamentą (EB) Nr. 1563/2006 dėl Europos bendrijos
ir Komorų Sąjungos partnerystės žuvininkystės sektoriuje
susitarimo sudarymo [2];
(2)       2007 m. gegužės 3 d. ir
2008 m. kovo 6 d. atitinkamai Europos bendrija ir Komorų Sąjunga
viena kitai pranešė apie Europos bendrijos ir Komorų Sąjungos
partnerystės susitarimui įsigalioti būtinų
procedūrų užbaigimą[3];
(3)       naujasis susitarimo
protokolas (toliau – naujasis protokolas) buvo parafuotas 2013 m. liepos 5 d.
Naujuoju protokolu Sąjungos laivams suteikiamos žvejybos galimybės
vandenyse, kurie priklauso Komorų Sąjungos jurisdikcijai;
(4)       [...] Taryba priėmė
Sprendimą …/2013/ES[4]
dėl naujojo protokolo pasirašymo ir jo laikino taikymo;
(5)       turėtų būti
nustatytas žvejybos galimybių paskirstymo valstybėms narėms visu
naujojo protokolo taikymo laikotarpiu būdas;
(6)       remiantis Tarybos reglamento
(EB) Nr. 1006/2008[5]
10 straipsnio 1 dalimi, jei paaiškėja, kad pagal naująjį
protokolą Sąjungai numatytos žvejybos galimybės nėra
visiškai išnaudojamos, Komisija apie tai praneša atitinkamoms valstybėms
narėms. Jei iki termino, kurį turi nustatyti Taryba, atsakymas
nepateikiamas, tai turėtų būti laikoma patvirtinimu, kad
atitinkamos valstybės narės laivai nevisiškai išnaudoja savo žvejybos
galimybes tuo laikotarpiu. Reikėtų tokį terminą nustatyti;
(7)       kad būtų
užtikrintas Sąjungos laivų žvejybos veiklos tęstinumas, naujojo
protokolo 13 straipsnyje numatyta galimybė kiekvienai šaliai laikinai
jį taikyti nuo 2014 m. sausio 1 d.;
(8)       šis reglamentas
turėtų būti taikomas nuo naujojo protokolo laikino taikymo
pradžios datos, 
PRIĖMĖ ŠĮ
REGLAMENTĄ: 
1 straipsnis
1.           Žvejybos galimybės pagal
Europos Sąjungos ir Komorų Sąjungos protokolą, kuriuo
nustatomos dabar galiojančiame abiejų šalių žuvininkystės
sektoriaus partnerystės susitarime numatytos žvejybos galimybės ir
finansinė kompensacija (toliau – protokolas), valstybėms narėms
paskirstomos taip:
–                        
42 tunų žvejybos seineriai:
–              
Ispanija –          21 laivas
–              
Prancūzija –      21 laivas
–                        
20 paviršinėmis ūdomis
žvejojančių laivų: 
–              
Ispanija –          8 laivai
–              
Prancūzija –      9 laivai
–              
Portugalija –      3 laivai
2.           Reglamentas (EB)
Nr. 1006/2008 taikomas nepažeidžiant Europos bendrijos ir Komorų
Sąjungos partnerystės žuvininkystės sektoriuje protokolo ir
susitarimo.
3.           Terminas, iki kurio
valstybės narės turi patvirtinti, kad jos nevisiškai išnaudoja pagal
susitarimą joms skirtas žvejybos galimybes, kaip nurodyta Reglamento (EB)
Nr. 1006/2008 10 straipsnio 1 dalyje, yra dešimt darbo dienų nuo tos
dienos, kurią Komisija joms praneša, kad žvejybos galimybės neišnaudotos.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.

Jis taikomas nuo 2014 m. sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               Priimtas 2013 m. kovo 18 d. Žemės ūkio ir
žuvininkystės taryboje 
[2]               OL L 290, 2006 10 20.
[3]               OL L 125, 2008 5 09.
[4]               OL C… *
[5]               2008 m. rugsėjo 29 d. Tarybos reglamentas (EB) Nr.
1006/2008 dėl Bendrijos žvejybos laivų žvejybos veiklos ne Bendrijos
vandenyse leidimų ir trečiųjų šalių laivų
žvejybos galimybių Bendrijos vandenyse. 
 
 OL L 286, 2008 10 29, p. 33.